कैंब्रिज यूनिवर्सिटी की स्टडी में सामने आया- लू की वजह से विकास के लक्ष्यों से पिछड़ देश
India's Economy, Development Goals At Risk Due To Extreme Heat: Cambridge Univ Study| साल-दर-साल बढ़ती गर्मी के चलते देश की खेती, अर्थव्यवस्था और लोगों के स्वास्थ्य पर बहुत दबाव पड़ रहा है।
साल-दर-साल बढ़ती गर्मी के चलते देश की खेती, अर्थव्यवस्था और लोगों के स्वास्थ्य पर बहुत दबाव पड़ रहा है। वहीं, जलवायु परिवर्तन की वजह से गरीबी, असमानता और बीमारियों को खत्म करने के देश की कोशिशें भी नाकाम हो रही हैं। यह खुलासा कैंब्रिज यूनिवर्सिटी की एक नई स्टडी में हुआ है। इसे स्कॉलर्स की एक टीम ने पब्लिश किया है।
टीम के लीडर रमित देबनाथ ने कहा कि लू के चलते 1992 से अब तक देश में 24 हजार से ज्यादा मौतें दर्ज हुई हैं। गर्मी के चलते वायु प्रदूषण बढ़ गया है और उत्तर भारत के पहाड़ों में मौजूद ग्लेशियर पिघलने लगे हैं। देश में जनवरी से अक्टूबर तक तकरीबन हर रोज भीषण मौसम देखने को मिल रहा है, जिसकी वजह से देश को एक साथ कई सारी मौसमी परेशानियों का सामना करना पड़ सकता है।
देश का 90% इलाका हीट जोन बना 
देबनाथ ने रॉयटर्स को बताया कि लगभग भारत के कुल एरिया में से 90% गंभीर हीट जोन बन चुके हैं और ये इस गर्मी से निपटने से के लिए तैयार नहीं हैं। उन्होंने कहा कि भारत ने लू को अपने डिजास्टर रिलीफ पैकेज में शामिल किया है, लेकिन इन योजनाओं की रफ्तार को तेज करने की जरूरत है।
भीषण गर्मी के चलते GDP को नुकसान
रिसर्चर्स ने यह चेतावनी भी दी कि भीषण गर्मी के चलते खुले में काम करने की लोगों की क्षमता 15% तक कम हो सकती है, करीब 48 लाख लोगों की जीवन की गुणवत्ता का स्तर गिर सकता है और 2050 तक GDP का 2.8% का नुकसान हो सकता है।